Eднородни части в простото изречение
1.В кое от изреченията са употребени еднородни подлози?    А) На това място се срещат Рила, Пирин и Родопите.; Б) През лятото обиколихме Рила, Пирин и Родопите.; В) Ще се разходим из Рила, Пирин и Родопите.; Г) Обиколили сме върховете на Рила, Пирин и Родопите.
2.В кое изречение има еднородни преки допълнения?    А) Вятърът и слънцето променят облика на пустинята.; Б) На север се издигаха високи заснежени планини.; В) Децата играеха футбол и волейбол на плажа.; Г) Учениците рисуват в час с моливи и пастели.
3.В кое от изреченията НЕ са употребени еднородни определения?  А) Посрещна ни млада и красива екскурзоводка.; Б) Подарихме й красива кристална ваза.; В) Имам умна и добра приятелка.; Г) В парка се запознахме с едно весело и приказливо момиче.
4.В кое изречение има еднородни допълнения? А) Само издръжливите и тренираните участват в маратона.; Б) В маратона трябва да участват само издръжливи и тренирани състезатели.; В) Издръжливите и тренираните пробягаха маратонската дистанция.; Г) Дистанцията от 42 километра бе пробягана от най-издръжливите и тренирани маратонци.
5.В кое от изреченията има еднородни подлози?  А) Всички деца трябва да ядат зеле и моркови. Б) Зелето и морковите са много полезни зеленчуци за децата.; В) Най-много обичам зеле и моркови.; Г) Отивам на пазара за зеле и моркови.
6.В кое изречение са употребени еднородни подлози?   А) Всички харесват Ани и Лили.; Б) Децата се втурнаха към Ани и Лили.; В) Всички говорят за Ани и Лили.; Г) Любимки на всички са Ани и Лили.
7.Колко еднородни части има в изречението: ,,Езикът, религията и законите са онези важни елементи, които създават единството на нацията”?
А) една; Б) две; В) три; Г) в изречението няма еднородни части.
8.Каква е синтактичната служба на еднородните части в изречението от задача 7? А) еднородни непреки допълнения;  Б) еднородни преки допълнения;  В) еднородни подлози;  Г) не откривам еднородни части в изречението.
9.В кое изречение има еднородни подлози?   А) Дърветата и цветята се събудиха от зимния си сън.; Б) Пролетта събуди дърветата и цветята от зимния им сън.; В) Из въздуха се носеше ароматът на дърветата и цветята.; Г) Вятърът разлюля дърветата и цветята на двора.
10.В кое от изреченията НЕ са употребени еднородни подлози?
А) Сините и червените отново ще се срещнат в оспорван двубой.; Б) Моят приятел не е привърженик нито на сините, нито на червените.; В) Издръжливите и тренираните пробягаха маратонската дистанция.; Г) Зелето и морковите са много полезни зеленчуци за децата.
11.В кое изречение има еднородни непреки допълнения?   А) Котката и кучето неочаквано се сприятелиха.; Б) Ники отдавна си мечтае за котка и куче.; В) За рождения си ден Петя иска котка и куче.; Г) Аз харесвам и кучето, и котката.
12.В кое от изреченията има еднородни подлози?  А) От създаването на света денят и нощта все се гонят.; Б) Той учи и през деня, и през нощта.; В) Според мита Бог е създал деня и нощта.; Г) И през деня, и през нощта ще ремонтират пътя.

